EUROOPAN YHTEISÖJEN KOMISSIO 
Bryssel, 03.07.1998 
KOM(1998)4221opull. 
97/119 (COD) 
KOMISSION LAUSUNTO 
EY:n perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON PÄÄTÖKSEKSI 
Euroopan yhteisön (EY) viidennestä puiteohjelmasta tutkimusta, teknologista 
kehittämistä 
ja esittelyä koskevien toimien osalta (1998 - 2002) 

PERUSTELUT 
EY:n perustamissopimuksen 189 b artiklan 2 kohdan d alakohdassa määrätään, että komissio antaa 
lausunnon Euroopan parlamentin toisessa käsittelyssä tekemistä tarkistuksista. 
Seuraavassa komissio esittää kantansa Euroopan parlamentin ehdottamiin tarkistuksiin. 
1. ASIAKIRJAN TAUSTA 
30. huhtikuuta 1997 Komissio tekee alkuperäisen ehdotuksen (EY ja EURATOM). 
11. elokuuta 1997 Komissio tekee ensimmäisen muutetun ehdotuksen (EY ja 
EURATOM) (rahoitusta koskeva täydennys). 
18. joulukuuta 1997 Parlamentin lausunto ensimmäisessä käsittelyssä (EY ja 
EURATOM). 
14. tammikuuta 1998 Komissio tekee toisen muutetun ehdotuksen (EY ja 
EURATOM) (parlamentin lausunnon johdosta).. 
23. maaliskuuta 1998 Neuvosto vahvistaa EY.n viidettä TTK-puiteohjelmaa 
koskevan yhteisen kannan. 
30. maaliskuuta 1998 Komissio toimittaa neuvoston yhteistä kantaa koskevan komis­
sion tiedonannon Euroopan parlamentille. 
2. huhtikuuta 1998 Neuvoston yhteinen kantaja sen perustelut toimitetaan 
parlamentille toista käsittelyä varten. EURATOM ia koskeva 
poliittinen sopimus annetaan parlamentille tiedoksi. 
17. kesäkuuta 1998 Parlamentti tekee 35 tarkistusta neuvoston yhteiseen kantaan. 
2. KOMISSION EHDOTUKSEN TARKOITUS 
Perustamissopimuksen 130 i artiklaan perustuvan puiteohjelman tavoite on lujittaa unionin 
tieteellistä ja teknologista perustaa sekä edistää yhteisön kilpailukyvyn kehittämistä. Viidennen 
puiteohjelman (1998-2002) tavoitteet vastaavat unionin tärkeimpiä sosiaalis-taloudellisia 
tarpeita, ja puiteohjelmassa yksilöidään näiden tarpeiden mukaiset tutkimuksen painopisteet. 
3. KOMISSION KANTA EUROOPAN PARLAMENTIN TOISKSSA KÄSITTELYSSÄ 
TEKEMIIN TARKISTUKSIIN 
Johdanto 
Euroopan yhteisön perustamissopimuksen 189 b artiklan määräysten mukaisesti tämän 
lausunnon tarkoitus on esittää komission kanta Euroopan parlamentin sen toisessa käsittelyssä 
17. kesäkuuta 1998 tekemiin tarkistuksiin. 
Komission lausunnossa pyritään yksilöimään parlamentin ja neuvoston näkemysten 
yhteneväisyydet sekä toisaalta kysymykset, joissa kannat vielä eroavat merkittävästi. 
Pyrkimyksenä on myös varmistaa, että yhteispäätösmenettely johtaa tasapuoliseen 
lopputulokseen ja että tähän lopputulokseen päästään riittävän nopeasti, jotta yhteisön 
tutkimustoiminnan tehokkuus ja jatkuvuus eivät vaarantuisi. 
Yleiset huomautukset 
Komissio toteaa kolmen toimielimen näkemysten samankaltaisuuden puiteohjelman rakenteen 
sekä sen tieteellisen ja teknisen sisällön osalta. Euroopan parlamentin toisessa käsittelyssä on 
vahvistettu komission ehdotuksen suuret strategiset linjat: keskittämispyrkimystä on painotettu 
ja avaintoimintakokonaisuuksien keskeinen merkitys aihealuekohtaisissa ohjelmissa on 
tunnustettu, sillä parlamentti pitää niitä välineinä, joiden avulla voidaan hyödyntää tarvittavaa 
osaamista ja vastata näin yhteiskunnan odotuksiin. 
Komissio toteaa myös, että parlamentti on halukas varaamaan viidenteen puiteohjelmaan 
kyseisen ohjelman tavoitteiden mukaiset resurssit, ja että se kannattaa viidennen puiteohjelman 
osalta komission ehdotusta 16,3 miljardin ecun kokonaisbudjetiksi1, kun taas neuvosto on 
asettunut kannattamaan huomattavasti pienempää 14 miljardin ecun kokonaisbudjettia. 
Edellä esitetyn johdosta komissio on päättänyt pysyä 14. tammikuuta 1998 tekemässään 
muutetussa ehdotuksessa ja näin ollen olla tekemättä siihen muita tarkistuksia kuin ne, jotka on 
otettu huomioon jo ensimmäisen käsittelyn johdosta. 
Toisen käsittelyn tarkastelu 
Monet tarkistuksista koskevat kokonaisrahoituksen jakautumista sekä sen suhdetta 
rahoitusnäkymiin ja budjettia koskeviin päätöksiin (tarkistukset 4 - 7, 9 ja 35). 
• Parlamentin tarkistukset kokonaisrahoituksen jakautumiseen tuovat esiin uuden 
puiteohjelman painopisteitä koskevia näkemyseroja: 
- Parlamentti kasvattaa aihealuekohtaisen ohjelman "elämänlaatu ja luonnonvarojen 
hoitaminen" budjettia. Komissiokin on painottanut tätä tutkimusaluetta ja lähes 
kaksinkertaistanut siihen osoitetun suhteellisen rahoituksen. Puiteohjelman tämän osan 
rahoituksen kasvattaminen edelleen johtaa muiden, unionin kilpailukyvyn kannalta yhtä 
merkityksellisten, osien rahoituksen supistamiseen. 
Näin onkin käynyt esimerkiksi tutkijavoimavaroja koskevan neljännen toimen kohdalla, 
jossa parlamentti on joutunut vähentämään tutkijoiden vierailu-ja koulutusapurahoja. 
• Parlamentti tahtoo lieventää tulevaisuudessa toteutettavien erityisohjelmien 
täytäntöönpanon rajoituksia, jotka johtuvat rahoitusnäkymistä. Vaikkakin komissio 
ymmärtää Euroopan parlamentin huolen, se pitää kuvattua tapausta jossa rahoituksen 
kokonaismäärä ei ole voimassa olevien rahoitusnäkymien mukainen tai voimassa olevat 
rahoitusnäkymät jopa puuttuvat kokonaan - hyvin epätodennäköisenä. Lisäksi komissio 
katsoo, että tätä kautta voidaan vaarantaa yhteispäätösmenettelyn saattaminen päätökseen. 
Parlamentti tahtoo osoittaa 15 040 miljoonaa ecua puiteohjelman EY:n perustamissopimuksen soveltamisalaan 
kuuluvalle osalle (toinen käsittely koski vain tätä osaa). 
Eräät tarkistukset koskevat puiteohjelman seurantaa ja täytäntöönpanoa (tarkistukset 3, 8 ja 
10-14). 
Komissio toteaa, että parlamentti toivoo pääsevänsä entistä enemmän mukaan puiteohjelman 
täytäntöönpanoon ja että parlamentti komission tavoin pyrkii yhdistämään eri vaatimukset, 
jotka johtuvat avoimuuden tarpeesta toteutusvaiheessa ja tehokkaan hallinnon tarpeesta. 
Tarkistukset koskevat neljän tyyppisiä toimia: 
• Tekniset toimet 
Tekniset toimet liittyvät avaintoimintakokonaisuuksien neuvoa-antavien ryhmien tai 
tutkimusehdotuksia arvioivien riippumattomien asiantuntijaryhmien toimintatapoihin. 
Komission sisäiset toimintasäännöt, joita se noudattaa jatkossakin, varmistavat 
avoimuuden.. 
• Seurantatoimet (monitoring) 
Seurantaraporteista saadaan vuosittain kutakin ohjelmaa koskevia ohjaustietoja. Raportit ovat 
jo nykyisin parlamentin käytettävissä, mutta niiden muodollinen toimittaminen 
parlamenttiin tekisi ohjelmien täytäntöönpanon raskassoutuiseksi. 
• Tietojen ja arviointien toimittamiseen Euroopan parlamentille ja neuvostolle liittyvät toimet 
Jo nykyisellään muodollisesti toimitettavat tiedonannot kattavat kaikki yhteisön TTK-toimet. 
Nämä tiedonannot ovat: 
- perustamissopimuksen 130 p artiklan nojalla laadittava, erittäin yksityiskohtainen kertomus 
tutkimustoiminnasta 
- joka viides vuosi jokaisesta erityisohjelmasta erikseen ja puiteohjelmasta 
kokonaisuudessaan tehtävä arviointi, jossa tarkastellaan käynnissä olevat toimet ja jonka 
perusteella tehdään tarvittavat suositukset. 
• Puiteohjelmaan sen puolivälissä tehtävät muutokset 
Voimassa olevien päätöksentekomenettelyjen vuoksi vaarana on, ettei puiteohjelmaan sen 
puolivälissä tehtäviä muutoksia ehditä vahvistaa ennen koko puiteohjelman päättymistä. 
Suurin osa muista tarkistuksista liittyi puiteohjelman sisältöön ja osallistumismuotoihin 
(tarkistukset 2, 15, 17, 22 - 25, 27 - 29, 31 - 34 ja 36). 
• Komissio kantaa Euroopan parlamentin tavoin huolta siitä, miten voidaan helpottaa ja lisätä 
pk-yritysten osallistumista yhteisön tutkimustoimintaan. Tämän on kuitenkin tapahduttava 
ilman, että joudutaan poikkeamaan puiteohjelman tavoitteista tai osallistumista koskevissa 
säännöissä määritellyistä osallistumismuodoista. 
• Parlamentti tahtoo luoda uuden, tietoyhteiskuntaa ja siihen liittyviä sosiaalisia kysymyksiä 
tarkastelevan avaintoimintakokonaisuuden. Komission näkemyksen mukaan näitä 
kysymyksiä, jotka ovat jo varsin hyvin edustettuina aihealueessa 2, voidaan tehokkaimmin 
tarkastella integroidusti kyseisen ohjelman nykyisissä avaintoimintakokonaisuuksissa. 
• Eräät, puiteohjelman tieteellistä ja teknologista sisältöä koskevat tarkistukset hajauttavat 
puiteohjelman painopisteitä, kun komissio on ehdotuksessaan nimenomaan painottanut 
kohdentamista ja keskittämistä. Muutamissa tarkistuksissa tartutaan yksityiskohtiin, joita on 
tarkoituksenmukaisempi käsitellä erityisohjelmien tasolla. 
Yleisesti voidaan todeta, että monien esille tulleiden kysymysten osalta erityisohjelmia 
koskevat ehdotukset sisältävät yksityiskohtia, jotka jo vastaavat parlamentin toiveita. 
Joka tapauksessa monet tarkistukset (tarkistukset 1, 16, 18, 19, 20, 21 ja 31), joista useimmat 
joko täydentävät tai tarkentavat puiteohjelman sisältöä sisällytettiin komission muutettuun 
ehdotukseen jo ensimmäisen käsittelyn jälkeen. Näiden muutosten osalta komissio vahvistaa 
kannattavansa parlamentin esittämiä tarkistuksia. 
Päätelmät 
Komissio on päättänyt pysyä muutetussa ehdotuksessaan ja olla näin sisällyttämättä siihen 
muita muutoksia kuin ne, jotka oli jo ensimmäisen käsittelyn jälkeen sisällytetty siihen joko 
kokonaisuudessaan tai osittain. 
Komissio on tietoinen siitä, että parlamentin toisessa käsittelyssä tekemien tarkistusten on 
oltava lähtökohtana ponnisteluille parlamentin ja neuvoston välisen yhteisymmärryksen 
löytymiseksi. Komissio pyrkii määrätietoisesti sovittelumenettelyn kautta 
kompromissiratkaisuun. 
Komissio uudistaa vetoomuksensa neuvostolle ja parlamentille yhteisön tutkimustoiminnan 
säilyttämiseksi yhteiskunnan tarpeita vastaavalla tasolla ja samalla unionin tutkimustoimien ja 
teknologisen kehittämisen jatkuvuuden takaamiseksi. 
Yhteenvetotaulukko 
Komission hyväksymät tarkistukset (jotka 16, 21 
sisältyvät 14. tammikuuta 1998 tehtyyn 
muutettuun ehdotukseen) 
Tarkistukset, joiden keskeisen sisällön 1, 18,19, 20, 30 
komissio on hyväksynyt (ja sisällyttänyt 
14. tammikuuta tehtyyn muutettuun 
ehdotukseen) 
Hylätyt tarkistukset 2 - 15, 17, 22 - 25, 27 - 29, 31 - 36 

ISSN 1024-4492 
KOM(98) 422 lopullinen 
ASIAKIRJAT 
FI 15 06 04 
Luettelonumero : CB-CO-98-426-FI-C 
ISBN 92-78-37827-5 
Euroopan yhteisöjen virallisten julkaisujen toimisto 
L-2985 Luxemburg 
<r